CELEX: 32021R1909
Language: sk
Date: 2021-11-04 00:00:00
Title: Vykonávacie nariadenie Rady (EÚ) 2021/1909 zo 4. novembra 2021, ktorým sa vykonáva článok 21 ods. 1 nariadenia (EÚ) 2016/44 o reštriktívnych opatreniach s ohľadom na situáciu v Líbyi

4.11.2021   
               
               
                  SK
               
               
                  Úradný vestník Európskej únie
               
               
                  LI 389/1
               
            
         VYKONÁVACIE NARIADENIE RADY (EÚ) 2021/1909
         zo 4. novembra 2021,
         ktorým sa vykonáva článok 21 ods. 1 nariadenia (EÚ) 2016/44 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi a o zrušení nariadenia (EÚ) č. 204/2011 (1), a najmä na jeho článok 21 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2016 prijala nariadenie (EÚ) 2016/44.
                  
               
                     (2)
                  
                  
                     Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1970 (2011) 25. októbra 2021 zaradil jednu osobu na zoznam osôb a subjektov, na ktoré sa vzťahujú reštriktívne opatrenia.
                  
               
                     (3)
                  
                  
                     Príloha II k nariadeniu (EÚ) 2016/44 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) 2016/44 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. novembra 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Ú. v. EÚ L 12, 19.1.2016, s.1.
      
      
         
            PRÍLOHA
            Na zoznam uvedený v prílohe II k nariadeniu (EÚ) 2016/44 sa dopĺňa táto osoba:
            
               „29. Meno: 1: Osama 2: Al Kuni 3: Ibrahim 4: nie je k dispozícii
               
               
                  Hodnosť: riaditeľ zadržiavacieho centra Al-Nasr v Zawiyi Funkcia: nie je k dispozícii Dátum narodenia: 4. apríla 1976Miesto narodenia: Tripolis, Líbya Spoľahlivý alias: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Nespoľahlivý alias: nie je k dispozícii Štátna príslušnosť: Líbya Č. pasu: nie je k dispozícii Národné identifikačné číslo: nie je k dispozícii Adresa: Zawiyah, Líbya Dátum zaradenia na zoznam: 25. októbra 2021Ďalšie informácie: Ako de facto riaditeľ zadržiavacieho centra Al Nasr sa dotknutá osoba priamo a/alebo prostredníctvom podriadených osôb podieľa na činoch, ktoré porušujú platné medzinárodné právo v oblasti ľudských práv alebo ktoré predstavujú porušovanie ľudských práv v Líbyi, alebo uvedené činy podporuje. Dotknutá osoba koná v záujme, v mene alebo na príkaz dvoch osôb zaradených na zoznam, ktoré sú neoddeliteľne spojené s obchodovaním s ľuďmi v rámci siete Zawiyah, a to Mohameda Kashlafa (č. 25 v zozname) a Abdulrahmana al-Milada (č. 26 v zozname). Zaradený na zoznam podľa bodov 15 a 17 rezolúcie č. 1970 (zákaz cestovania, zmrazenie majetku).
               Zaradený na zoznam podľa bodu 11 písm. a) a bodu 11 písm. f) rezolúcie č. 2213 (2015); bodu 11 rezolúcie č. 2441 (2018).
               
                  Doplňujúce informácie
               
               Ako de facto riaditeľ zadržiavacieho centra Al Nasr sa dotknutá osoba priamo a/alebo prostredníctvom podriadených osôb podieľa na činoch, ktoré porušujú platné medzinárodné právo v oblasti ľudských práv alebo ktoré predstavujú porušovanie ľudských práv v Líbyi, alebo uvedené činy podporuje. Dotknutá osoba koná v záujme, v mene alebo na príkaz dvoch osôb zaradených na zoznam, ktoré sú neoddeliteľne spojené s obchodovaním s ľuďmi v rámci siete Zawiyah, a to Mohameda Kashlafa (č. 25 v zozname) a Abdulrahmana al-Milada (č. 26 v zozname). Na zadržiavacie centrum Al Nasr v Zawiyi sa už roky upozorňuje vo verejných a dôverných správach, v ktorých sa opisuje ťažká situácia migrantov a žiadateľov o azyl v Líbyi vrátane mučenia, sexuálneho a rodovo motivovaného násilia a obchodovania s ľuďmi. Humanitárne organizácie a obete obchodovania s ľuďmi neustále identifikujú dotknutú osobu ako osobu, ktorá de facto riadi zadržiavacie centrum. Tri osoby, ktoré pracovali v zadržiavacom centre Al Nasr, boli odsúdené na tresty odňatia slobody za mučenie migrantov v zadržiavacom centre.“